दबाव में धमाके का आरोप कबूला : असीमानंद  
अजमेर और देश के दूसरे हिस्सों में हुए कई बम धमाकों के मास्टर माइंड बताए जा रहे स्वामी असीमानंद अपने पिछले बयान से पलट गए हैं।
अजमेर और देश के दूसरे हिस्सों में हुए कई बम धमाकों के मास्टर माइंड बताए जा रहे स्वामी असीमानंद अपने पिछले बयान से पलट गए हैं। असीमानंद ने यह कहकर सनसनी फ़ैला दी है कि जांच एजेंसियों ने उन पर दबाव डालकर उनसे गुनाह कबूल करवाया। असीमानंद ने सीबीआई, एनआईए और राजस्थान एटीएस पर प्रताड़ित करने का आरोप लगाया है। अजमेर में चीफ़ ज्यूडिशियल मजिस्ट्रेट की अदालत में अर्जी देकर असीमानंद ने कहा है कि दरगाह ब्लास्ट में सरकारी गवाह बनने की जो चिट्ठी दी गई है उसे वो वापस लेना चाहता है। असीमानंद की अर्जी पर अदालत 8 अप्रैल को सुनवाई करेगी।